S'istoria 'e s'alfabetu comintzat in s'Antigu Egittu. In su 2700 prima de Christu sos Egitzianos aìant isvilippadu unu insieme chi aìat circa 22 geroglificos pro rappresentare totas sas consonantes chi tenia sa limba egitziana, e in pius b'aiat un àteru simbulu chi forsi rappresentaiat sa vocale 'e su cominzu o de sa fine de una paràula. Custos simbulos fint rappresentados comente una guida a sa pronuntzia de sos logogrammas, pro iscrìere inflessiones grammaticales e, pius tardu, pro iscriere puru paràulas istranieras. Nonostante custu, su sistema no fit usadu pro motivos alfabeticos. Si pensat chi sa prima iscritura alfabetica 'e su totu l'aìant isviluppada guasi 2000 annos prima de Christu pro sos tribagliadores de origine semitica in s'Egittu tzentrale. In sos chimbe seculos dapoi s'est diffusu in su nord e guasi totus sos alfabetos 'e su mundu derivant, direttamente o pius pagu direttamente, dae custu alfabetu, cun s'eccezione, forsi, de s'alfabetu meroiticu, unu adattamentu 'e su geroglificu de sa Nubia.